31996D0539
L 230/23
JURNALUL OFÍCIAL AL UNIUNII EUROPENE
DECIZIA COMISIEI
din 4 septembrie 1996
de stabilire a cerințelor de sănătate și certificare veterinară necesare pentru importurile de material seminal de animale din specia ecvină
(Text cu relevanță pentru SEE)
(96/539/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/65/CEE a Consiliului din 13 iulie 1992 de stabilire a cerințelor de sănătate care reglementează schimburile cu și importurile în Comunitate de animale, material seminal, ovule și embrioni care nu se supun cerințelor de sănătate animală stabilite în normele comunitare speciale prevăzute în Anexa A punctul I la directiva 90/425/CEE (1), astfel cum a fost modificată ultima dată prin Decizia 95/176/CE a Comisiei (2), în special articolul 11 alineatul (2), articolul 17 și articolul 18,
întrucât Decizia 94/63/CE a Comisiei (3) stabilește o listă provizorie a țărilor terțe din care statele membre autorizează importurile de material seminal, ovule și embrioni ai speciilor ovină, caprină și ecvină și de ovule și embrioni de porcine;
întrucât trebuie stabilite condițiile de sănătate animală și certificarea veterinară pentru importul în statele membre de material seminal de animale din specia ecvină refrigerată și congelată, în conformitate cu prevederile Directivei 92/65/CEE a Consiliului;
întrucât anumite boli infecțioase ale ecvideelor sunt transmise prin materialul seminal; întrucât, prin urmare, sunt necesare teste specifice în materie de sănătate animală pentru identificarea acestor boli; întrucât aceste teste trebuie realizate în conformitate cu programe de control specifice care să țină evidența circulației armăsarilor donatori înainte și în timpul perioadei de colectare a materialului seminal;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Statele membre autorizează importurile de material seminal proaspăt, refrigerat sau congelat de animale din specia ecvină care îndeplinește condițiile prevăzute în certificatul de sănătate animală tip din anexă și este însoțită de respectivul certificat, completat corespunzător.
Articolul 2
Prezenta decizie se aplică de la 1 octombrie 1996.
Articolul 3
Prezenta decizie se adresează statelor membre.
Adoptată la Bruxelles, 4 septembrie 1996.